
మంత్రులకు శేఖర్రెడ్డి చెల్లింపుచర్య తీసుకోండి.. సీఎంకు ఐటీ లేఖఎడప్పాడి ప్రభుత్వానికి ‘డైరీ’ గండంఎమ్మెల్యేలు, అధికారులకూ నజరానాలుశేఖర్ రెడ్డి డైరీలో అవినీతి జాతకాలుచెన్నై, మే 7 (ఆంధ్రజ్యోతి): వందలు కాదు.. వేలు కాదు.. కోట్ల రూపాయల ముడుపులు చేతులు మారాయి. ఇసుక క్వారీలు.. కాంట్రాక్టులు దక్కించుకొనేందుకు తమిళనాడు మంత్రులు, ఎమ్మెల్యేలు, అధికారులకు నల్లకుబేరుడు శేఖర్ రెడ్డి పెద్ద ఎత్తున ముడుపులు చెల్లించారు. వాటి విలువ అక్షరాలా రూ.300 కోట్లకు పైమాటే. తాను ఎవరెవరికి.. ఎప్పుడెప్పుడు.. ఎంత మొత్తం ఇచ్చానన్న విషయాలను శేఖర్ రెడ్డి తన డైరీలో అక్షరం పొల్లుపోకుండా రాసుకున్నారు. ఇప్పుడు ఆ డైరీ తమిళనాట కలకలం రేపుతోంది. పెద్దనోట్ల రద్దు సందర్భంగా గత ఏడాది డిసెంబరు 8న శేఖర్రెడ్డి నివాసగృహాలు, కార్యాలయాలు, క్వారీలలో ఐటీ అధికారులు దాడులు చేశారు. రూ.147 కోట్ల విలువైన రద్దయిన నోట్లను, రూ.34 కోట్ల విలువైన కొత్త నోట్లను స్వాధీనం చేసుకున్నారు. ఆ నగదుతోపాటు 178 కేజీల బంగారు కడ్డీలు సైతం పట్టుబడ్డాయి. వీటిపై ప్రస్తుతం సీబీఐ విచారణ జరుపుతోంది. ఐటీ అధికారులు దాడులు నిర్వహించిన సమయంలో శేఖర్రెడ్డి ఇంట్లో ఓ డైరీని స్వాధీనం చేసుకున్నారు. ఆ డైరీలో తమిళ రాజకీయ ప్రముఖుల జాతకాలన్నీ నిక్షిప్తమై ఉంది. మంత్రులు మొదలు ఎమ్మెల్యేలు, అధికారుల వరకు ప్రతి ఒక్కరికీ తాను ఎంతెంత మొత్తం ముడుపులు ఇచ్చానో శేఖర్ రెడ్డి వివరంగా ఆ డైరీలో రాసుకున్నారు. వీటిని లెక్కగట్టిన ఐటీ అధికారులు సుమారు రూ.300 కోట్లకుపైగా ముడుపులు చేతులు మారినట్లు నిర్ధారించారు. దీంతో సదరు మంత్రులు, ఎమ్మెల్యేలు, ఉన్నతాధికారులపై చర్యలు తీసుకోవాలని కోరుతూ ఐటీ శాఖ.. ముఖ్యమంత్రి ఎడప్పాడి పళనిస్వామికి లేఖ రాసినట్లు విశ్వసనీయ సమాచారం.ఎడప్పాడి సర్కార్ ఉక్కిరిబిక్కిరిఅన్నాడీఎంకే ప్రభుత్వ హయాంలో చెన్నై టి.నగర్కు చెందిన పారిశ్రామికవేత్త శేఖర్రెడ్డి హవాకు ఎదురులేకుండా పోయింది. ఇసుక క్వారీలు.. ప్రజాపనుల శాఖ కాంట్రాక్టులు అన్నీ ఆయన చేయి దాటిపోయేవి కావు. దీంతో శేఖర్ రెడ్డి కోట్లకు పడగలెత్తారు. ఇసుక క్వారీలు, కాంట్రాక్టులు దక్కించుకొనేందుకు సహకరించిన మంత్రులు, ఎమ్మెల్యేలు, అధికారులకు ఆయన కోట్లాది రూపాయలను ముడుపులుగా ఇచ్చారు. ఇదే విషయాన్ని తన డైరీలో రాసుకున్నారు. తాజాగా.. శేఖర్రెడ్డి నుండి ముడుపులు పుచ్చుకున్న మంత్రులు, ఎమ్మెల్యేలు, అధికారులపై అవినీతి నిరోధక విభాగం ఆధ్వర్యంలో కఠిన చర్యలు తీసుకోవాలంటూ ఆదాయపు పన్ను శాఖ అధికారులు రాష్ట్ర ప్రభుత్వానికి లేఖ రాశారు. ఈ లేఖ పళనిస్వామి ప్రభుత్వంలో ప్రకంపనలు సృష్టిస్తోంది. సీఎం ఎలా స్పందిస్తారన్న దానిపై ప్రభుత్వ వర్గాలు ఆసక్తిగా ఎదురు చూస్తున్నాయి. ఆ లేఖలో పేర్కొన్న మంత్రులు, ఎమ్మెల్యేలు, ఉన్నతాధికారులు ఎవరన్న దానిపై తీవ్ర చర్చ జరుగుతోంది. ఇప్పటికే ఆర్కే నగర్ ఉప ఎన్నికలో రూ.100 కోట్ల వరకూ సాక్షాత్తు మంత్రులే పంపిణీ చేసినట్లు ఐటీ శాఖకు లభించిన పక్కా ఆధారాలతో ఎడప్పాడి ప్రభుత్వం ఉక్కిరిబిక్కిరి అవుతోంది. ఈ నేపథ్యంలో.. శేఖర్రెడ్డి డైరీ వ్యవహారం వెలుగుచూడటం ఎడప్పాడి సర్కార్ని మరింత ఇబ్బందుల్లోకి నెట్టనుంది.

mantrulaku sekharreddy chellimpucharya teesukondi.. cmcu it lekhaeepppadi prabhutvaaniki ‘diry’ gandammeemlyelu, adhikaarulakuu najaranalusekhar reddi dirilo avineeti jaatakaaluchennai, mee 7 (aandhrajyoti): vandalu kaadu.. velu kaadu.. kotla roopaayala mudupulu chetulu marai. isuka kwaareelu.. contractulu dakkinchukonenduku tamilanadu mantrulu, emmelyelu, adhikaarulaku nallakuberudu shekhar reddi pedda ettuna mudupulu chellinchaaru. vaati viluva aksharala roo.300 kotlaku paimate. taanu evarevariki.. eppudeppudu.. entha mottam ichananna vishayaalanu shekhar reddi tana dirilo aksharam pollupokunda raasukunnaaru. ippudu aa diry tamilanaata kalakalam reputondi. peddanotla raddu sandarbhamgaa gatha edaadi disembaru 8na sekharreddy nivaasagruhaalu, kaaryaalayaalu, kwaareelalo it adhikaarulu daadulu chesaru. roo.147 kotla viluvaina raddayina notlanu, roo.34 kotla viluvaina kotta notlanu swaadheenam chesukunnaru. aa nagaduthopaatu 178 kejeela bangaaru kaddeelu saitam pattubaddaayi. veetipai prastutam cbi vichaarana jaruputondi. it adhikaarulu daadulu nirvahinchina samayamlo sekharreddy intlo oo dirini swaadheenam chesukunnaru. aa dirilo tamila rajakeeya pramukhula jaatakaalannii nikshiptamai undi. mantrulu modalu emmelyelu, adhikaarula varaku prati okkarikee taanu ententa mottam mudupulu ichano shekhar reddi vivaramgaa aa dirilo raasukunnaaru. veetini lekkagattina it adhikaarulu sumaru roo.300 kotlakupaigaa mudupulu chetulu maarinatlu nirdhaarinchaaru. deentho sadaru mantrulu, emmelyelu, unnataadhikaarulapai charyalu teesukovaalani korutu it saakha.. mukhyamantri edappadi palaniswaamiki lekha rasinatlu vishwasaneeya samacharam.edappadi sarkar ukkiribikkiranna prabhutva hayamlo chennai ti.nagarku chendina paarisraamikavetta sekharreddy hawaku edurulekunda poyindi. isuka kwaareelu.. prajaapanula saakha contractulu annee aayana cheyi daatipoyevi kaavu. deentho shekhar reddi kotlaku padagalettaaru. isuka kwaareelu, contractulu dakkinchukonenduku sahakarinchina mantrulu, emmelyelu, adhikaarulaku aayana kotladi roopaayalanu mudupulugaa icharu. ide vishayaanni tana dirilo raasukunnaaru. taajaagaa.. sekharreddy nundi mudupulu puchukunna mantrulu, emmelyelu, adhikaarulapai avineeti nirodhaka vibhagam aadhvaryamlo kathina charyalu teesukovaalantuu aadaayapu pannu saakha adhikaarulu rashtra prabhutvaaniki lekha raasaaru. ee lekha palaniswamy prabhutvamlo prakampanalu srushtistondi. cm ela spandistaaranna daanipai prabhutva vargaalu aasaktigaa eduru chustunnayi. aa lekhalo perkonna mantrulu, emmelyelu, unnataadhikaarulu evaranna daanipai teevra charcha jarugutondi. ippatike aarke nagar upa ennikalo roo.100 kotla varakuu saakshaattu mantrule pampinee chesinatlu it saakhaku labhinchina pakka aadhaaraalato edappadi prabhutvam ukkiribikkiri avutondi. ee nepathyamlo.. sekharreddy diry vyavahaaram veluguchudatam edappadi sarkaarni marinta ibbandulloki nettanundi.